2. ปัจจัยความเสี่ยง

ปัจจัยความเสี่ยงและมาตรการรองรับความเสี่ยง

1. วัตถุดิบ

เกือบทั้งหมดของวัตถุดิบที่บริษัทซื้อเป็นวัตถุดิบที่มาจากภายในประเทศ
ปัจจุบันความเสี่ยงด้านวัตถุดิบสามารถจำแนกเป็น 2 ด้าน คือ

-   ด้านปริมาณที่เพียงพอกับความต้องการของโรงงานที่มีอยู่หรือไม่ เนื่องจากในระยะ 1
    ปีที่ผ่านมา มีเจ้าของกิจการเรือประมงจำนวนหนึ่งได้
    หยุดการออกเรือเนื่องจากราคาน้ำมันที่สูงขึ้น ไม่คุ้มกับค่าใช้จ่าย
    คาดว่าสถานการณ์จะดีขึ้นเนื่องในปัจจุบันระดับราคาน้ำมันปรับลดราคาลงต่ำ กว่าเมื่อปีที่แล้ว

-   การบริหารเรื่องราคาของวัตถุดิบ เนื่องจากวัตถุดิบเป็นสินค้าเกษตรประมงที่มีราคาขึ้นลง
    ตามอุปสงค์และอุปทานในตลาด และเป็นสินค้าวัตถุดิบที่ต้องจับจากในธรรมชาติ
    จะสามารถคาดการณ์จำนวนวัตถุดิบเป็นจำนวนคร่าวๆ ได้ในแต่ละช่วงของปีที่มีภาวะปกติ
    ไม่เกิดภัยธรรมชาติใดๆ เท่านั้น

-   หากมีวิกฤติการณ์ที่ทำให้ราคาน้ำมันสูงขึ้นๆ ก็จะมีผลกระทบต่อราคา และปริมาณวัตถุดิบ
    เรือประมงจะมีปัญหาออกจับปลาน้อยลง

มาตรการรองรับความเสี่ยง

  - การมีความสัมพันธ์ที่ดีกับ Supplier เนื่องจากบริษัท ซีฮอร์ส จำกัด (มหาชน)
  ได้ดำเนินธุรกิจอาหารทะเลแช่แข็ง มา เป็นเวลากว่า 20 ปี และบริหารกิจการโดยคนในท้องถิ่น
  จึงทำให้มีความสนิทกับ Supplier รายใหญ่ ที่มีรากฐานมั่นคง ในจังหวัดสงขลา
  และจังหวัดใกล้เคียง ซึ่งเมื่อเกิดปัญหาต่างๆ เกี่ยวกับ วัตถุดิบ ทำให้สามารถเจรจากับ
  Supplier ในระดับที่แก้ปัญหาได้

  - ด้านปริมาณ บริษัทได้มีการสร้างห้องเย็นเพิ่ม เพื่อ
  จัดเก็บวัตถุดิบในช่วงที่มีปริมาณมากเพื่อไว้ผลิตในช่วงที่มีวัตถุดิบปริมาณน้อย
  ผลสืบเนื่องมาจากในเวลาที่ผ่านมา มีผู้ประกอบการอุตสาหกรรมเรือประมงไทยได้เลิกกิจการ
  หรือหยุดชั่วคราว เนื่องจากภาวะราคาน้ำมันที่เพิ่มสูงขึ้น
  บริษัทจึงได้เริ่มมีโครงการซื้อวัตถุดิบจากต่างประเทศ
  เพื่อใช้เป็นแผนสำรองในมาตรการรองรับความเสี่ยงในเรื่องการขาดแคลนวัตถุดิบ

  - ในเรื่องความสมดุลระหว่างการขายสินค้าล่วงหน้าและการซื้อวัตถุดิบล่วงหน้า
  ได้มีการกำหนดวิธีการ
  ให้มีการสื่อสารระหว่างฝ่ายขายกับฝ่ายโรงงานแลกเปลี่ยนข้อมูลระหว่างการขายสินค้าให้ลูกค้าภายนอกกับการซื้อวัตถุดิบเข้า
  ให้มากที่สุด เพื่อทั้งสองฝ่ายสามารถเข้าใจสถานการณ์ทั้ง 2 ด้าน
  และนำเอาข้อมูลไปวิเคราะห์เพื่อทำการขายล่วงหน้าและซื้อวัตถุดิบล่วงหน้าให้ใกล้เคียง
  กับความเป็นจริงมากที่สุด

  - ด้านการบริหารเรื่องราคา บริษัทได้กำหนดบุคลากร โดยติดตามข้อมูลข่าวสารด้านราคา
  และปริมาณของวัตถุดิบอยู่ตลอดเวลา และในหลายพื้นที่
  เพื่อเป็นข้อมูลในการคาดการณ์และตัดสินใจได้ทันทีเมื่อเหตุการณ์เปลี่ยนแปลง

2. ลูกค้า ความสามารถชำระหนี้ของลูกค้า การวิเคราะห์ลูกค้า

เนื่องจาก ลูกค้าของ บริษัทเป็นลูกค้าที่มีความมั่นคงทางการเงิน
มีการติดต่อค้าขายกันมาเป็นเวลากว่า 20 ปี ขึ้นไป
ยังไม่เคยปรากฏว่าลูกค้ารายใดไม่ชำระเงินค่าสินค้า หลังจากที่ได้รับสินค้าเป็นที่เรียบร้อยแล้ว
มีปรากฏเพียงลูกค้าที่ชำระเงินล่าช้า คิดเฉลี่ยไม่ถึง 1 % ของจำนวนลูกค้าทั้งหมด
และเพื่อเป็นการวิเคราะห์ประเมินลูกค้า และตัวของบริษัท จะมีการส่งแบบสอบถาม
ถึงทัศนคติของลูกค้าต่อบริษัท ในด้านต่างๆ ทุกๆ 6 เดือน

หากลูกค้าประสบปัญหาการเงินในอนาคต ก็อาจจะมีผลกระทบต่อการชำระราคาสินค้าได้

มาตรการรองรับความเสี่ยง

-   การสร้างเครือข่ายความสัมพันธ์ที่ดีกับลูกค้า Agents ในต่างประเทศ
    และรับฟังข่าวสารซึ่งกันและกันในวงกว้างอย่างสม่ำเสมอ
    รวมทั้งการวิเคราะห์ฐานะการเงินของลูกค้าเป็นประจำ

-   พบปะลูกค้าเป็นระยะ เพื่อให้เกิดความสัมพันธ์ที่ดีและเกิดความมั่นใจในสินค้ามากขึ้น

3. คู่แข่งที่เพิ่มมากขึ้น

การมีคู่แข่งเพิ่มขึ้นในตลาด ทำให้บริษัทต้องมีวิธีการปรับปรุงและประเมินตนเอง
โดยการสอบถามจากลูกค้าโดยตรง
เป็นช่องทางหนึ่งที่เราสามารถทราบความต้องการและทัศนคติของลูกค้าต่อบริษัท
เพื่อเป็นแนวทางในการปรับปรุงและเปลี่ยนแปลงแก้ไข การดำเนินการของบริษัท
ให้ตรงกับความต้องการลูกค้า และ การสอบถามข้อมูลจากลูกค้าผู้ที่ใกล้ชิดกับ
ตลาดปลายทางโดยตรง ทำให้เราสามารถทราบสภาวการณ์ของตลาดได้
ช่วยในการวางแผนผลิตสินค้าให้ตอบสนองความต้องการบริโภคสินค้าให้ตรงจุด

มาตรการรองรับความเสี่ยง

บริษัทมีนโยบาย เน้นการผลิตสินค้าให้ได้มาตรฐานและมีคุณภาพ
มีการตรวจสอบทุกขั้นตอนเพื่อให้ลูกค้ามั่นใจในคุณภาพของผลิตภัณฑ์ บริษัท
ได้ว่าจ้างบริษัทภายนอกที่มีชื่อเสียงและเป็นที่ยอมรับมาดำเนินการตรวจสอบคุณภาพและมาตรฐานในการดำเนินการของบริษัท
โดยเมื่อการดำเนินงานของบริษัทผ่านเกณฑ์มาตรฐาน จะได้รับการออก Certificate HACCP ,
GMP, ISO 9001 , ISO 14001 ซึ่งจะมีการตรวจสอบคุณภาพ และมาตรฐานทุกปี

4. มาตรการที่ประเทศคู่ค้าจัดตั้งขึ้น และมีผลกระทบต่อการส่งออก

สำหรับมาตรการที่ประเทศคู่ค้าจัดตั้งขึ้นเพื่อลดการขาดดุลการค้า
และมีผลกระทบต่อธุรกิจอาหารทะเลแช่แข็ง ได้แก่มาตรการ เรื่องภาษี เรื่องสุขอนามัย
(การตรวจเชื้อต่างๆ และสารตกค้าง)

มาตรการรองรับความเสี่ยง

บริษัทได้ศึกษาและติดตามกฎระเบียบต่างๆที่ออกโดยประเทศคู่ค้าอย่างใกล้ชิด และ
ปฏิบัติตามอย่างเคร่งครัด ตลอดจน
สื่อสารให้พนักงานที่เกี่ยวข้องได้เข้าใจตระหนักถึงความสำคัญและยินดีให้ความร่วมมือ ในการปฏิบัติ
ตามกฎระเบียบ รวมถึงแนวทางในการปฏิบัติหากเกิดการส่งคืนสินค้ากลับมา

5. การบริหารทางการเงิน

-   อัตราดอกเบี้ย และความผันผวนของอัตราดอกเบี้ย

ในปัจจุบันอัตราดอกเบี้ยของกิจการ คือ MLR -1 ถึง -2
ทั้งนี้ภาวะผันผวนของอัตราดอกเบี้ยขึ้นกับภาวะเศรษฐกิจในปัจจุบัน
โดยผู้บริหารต้องบริหารจัดการความเสี่ยงด้านอัตราดอกเบี้ยตามภาวะเศรษฐกิจ
และบริหารเงินกู้ยืมของกิจการให้มีความเหมาะสม หากอัตราดอกเบี้ยลดลง ก็จะเป็นผลดีกับบริษัท

-   อัตราแลกเปลี่ยน

บริษัทมีรายได้ในรูปสกุลเงินดอลล่าร์ ประมาณ 95% ของ ยอดขาย
ทำให้บริษัทมีความเสี่ยงด้านอัตราแลกเปลี่ยนเงินตราต่างประเทศ
และมีส่วนที่จะส่งผลกำไร-ขาดทุนของบริษัท
และศักยภาพการแข่งขันกับผู้ประกอบการของประเทศอื่นๆ ซึ่งในปี 2551
ค่าเงินบาทแข็งตัวเมื่อเปรียบเทียบ กับ US ดอลล่าร์ จากประมาณ 31.2977 บาท ต่อ1 US
ดอลล่าร์ ในช่วงต้นปี(ณ วันที่ 31 มี.ค. 51) มาเป็น 34.71 บาท ต่อ 1 US ดอลล่าร์
ในช่วงสิ้นปี (ณ วันที่ 31 ธ.ค. 51)

มาตรการรองรับความเสี่ยง

บริษัทได้มีการทำ Forward Contract ในสกุลเงิน US ดอลล่าร์ ประมาณ 60-70% ของ ORDER
ที่มีอยู่ ขึ้นอยู่กับภาวะอัตราแลกเปลี่ยน ณ ขณะนั้นๆ

  - ผลกำไร / ขาดทุน จากอัตราแลกเปลี่ยนย้อนหลัง 5 ปี

  ปี 2551 กำไรจากอัตราแลกเปลี่ยนสุทธิ 18.41 ล้านบาท

  ปี 2550 กำไรจากอัตราแลกเปลี่ยนสุทธิ 2.97 ล้านบาท

  ปี 2549 กำไรจากอัตราแลกเปลี่ยนสุทธิ 11.02 ล้านบาท

  ปี 2548 ขาดทุนจากอัตราแลกเปลี่ยนสุทธิ 2 ล้านบาท

  ปี 2547 กำไรจากอัตราแลกเปลี่ยนสุทธิ 1.61 ล้านบาท

6. การขยายการลงทุนในธุรกิจอื่น

บริษัทได้ทำการเพิ่มทุนในปี 2549 เพื่อรองรับการลงทุนใน
การก่อสร้างโรงงานผลิตเอทานอลจากมันสำปะหลัง
ซึ่งในปัจจุบันบริษัทได้เตรียมความพร้อมพื้นฐานในด้านต่างๆ
เพื่อรองรับการก่อสร้างโรงงานในอนาคต โดยเฉพาะในเรื่องของวัตถุดิบการผลิต
ความเสี่ยงจะมาจากราคาวัตถุดิบที่อยู่ในภาวะขึ้นลงได้ และราคาแก๊สโซฮอล์ในอนาคต

มาตรการรองรับความเสี่ยง

บริษัทศึกษาถึงความเป็นไปได้ในการเพิ่มพื้นที่ในการปลูกมันสำปะหลังในประเทศไทยเพื่อให้มีวัตถุดิบเพิ่มขึ้น
และได้ประสานความร่วมมือกับหน่วยงานต่างๆ ทั้งภาครัฐและเอกชนในการจัดหาวัตถุดิบ
เพื่อป้อนเข้าสู่โรงงานที่จะเกิดขึ้นในอนาคต

7. ความเสี่ยงในการได้รับผลตอบแทนในรูปเงินปันผล

จากปี 2551 บริษัทยังประสบกับภาวะขาดทุนทำให้ยอดขาดทุนสะสม ณ สิ้นปี 2551 มีจำนวน 555.3
ล้านบาท การที่บริษัทมีผลประกอบการขาดทุนสะสมดังกล่าว
ทำให้ไม่สามารถจ่ายเงินปันผลให้กับผู้ถือหุ้นได้ตามกฎหมาย
โดยผู้ถือหุ้นมีความเสี่ยงที่จะไม่ได้รับเงินปันผลตามนโยบายที่กำหนดไว้อีกช่วงระยะเวลาหนึ่งจนกว่าบริษัทจะล้างขาดทุนสะสมได้หมด

มาตรการรองรับความเสี่ยง

คณะกรรมการบริษัท ได้มีมติ เพิ่มทุนจดทะเบียนของบริษัทอีก 2,600 ล้านบาทในปี พ.ศ. 2549
ซึ่งได้รับชำระทุนเรียบร้อยแล้วนั้น (ปัจจุบันทุนจดทะเบียนอยู่ที่ 3,150 ล้านบาท ชำระเต็มมูลค่าแล้ว
2,780 ล้านบาท โดยจะนำเงินจากการเพิ่มทุนไป ลงทุนในธุรกิจด้านพลังงาน
ซึ่งบริษัทคาดการณ์ว่าจะสามารถทำให้มีผลกำไรในอนาคต
จากการลงทุนใหม่และสามารถจ่ายเงินปันผลกับผู้ถือหุ้นได้

-   บริหารวงเงินการกู้ยืมของกิจการให้เหมาะสมกับขนาดของกิจการโดยมีสัดส่วนหนี้สินต่อทุนที่เหมาะสม

-   กำหนดการชำระเงินกู้ยืมตรงเวลา เพื่อรักษาเครดิตที่ดี

-   จัดหาแหล่งเงินทุนที่มีต้นทุนทางการเงินต่ำ สำรองไว้ยามที่อัตราดอกเบี้ยปรับตัวสูงขึ้น